Exqrch/javanese-Komodo-pixelgpt huggingface dataset:
Ora mung pinter nyanyi thok, dhèwèké uga pinter main filem "layar lebar"
Film kang tau dimainake Mariayh Carey ya iku "The Bachelor" ing taun 1999, "Glitter" ing taun 2001, "Wisegirls" ing taun 2002, lan "State Property 2" ing taun 2005
Ing 2015, Carey wiwit pacaran karo miliarder Australia James Packer lan, ing 21 Januari 2016, dhèwèké ngumumake yen dhèwèké wis tunangan
Nanging ing Oktober, dhèwèké wis mbatalake pertunangan kasebut
Ing Oktober 2016, dhèwèké wiwit pacaran karo koreografer Amerika Bryan Tanaka.
Pandhansari, Kajoran, Magelang Pandhansari (ꦥꦤ꧀ꦝꦤ꧀ꦱꦫꦶ, "Transkripsi Jawi: Pandhansari") inggih punika désa ing Kacamatan Kajoran, Kabupatèn Magelang, Jawa Tengah
Desa Pandansari wonten ing koordinat 7˚ 30' 15,8" Lintang Kidul lan 110˚ 04' 45" Bujur Wétan, kaliyan keinggilan rata-rata 645 mdpl, saha désa punika dumunung wonten sisih kiléning kabupatén Magelang leresipun ing wates antawis kabupatén Magelang lan kabupatén Wanasaba
Désa sawiyar 3,9 km2 punika dipunpérang dhateng lebet 3 dhusun, lajeng dipun pérang malih dhateng satuan wilayah ingkang langkung alit dhateng lebet 5 rukun warga (RW) lan 16 rukun tetangga (RT)
Punika pratélan nami dhusun wonten Désa Pandhansari: Jarak désa punika dhateng pusat kecamatan inggih punika 10 km, déné jarak kaliyan ibukota kabupatén Magelang wonten Kota Mungkid inggih punika satebih 27 km
Parandéné rodhaning pamarintahan tingkat désa dipunpusataken wonten Balé Désa Pandhansari ingkang gadhah alamat wonten Dusun Pandansari RT 003 RW 001
Kanggé perlu Pemilu 2024, pandhudhuk désa Pandhansari dipunpérang lan dipunladosi wonten 6 Tempat Pemungutan Suara (TPS)
Désa Pandhansari nggadhahi wates nun inggih: Géografi
Adhedhasar kategori ingkang wonten, Désa Pandhansari kelebet nggadhahi status Padhusunan ("Pedesaan"), ingkang papan wonten Puncak/Léréng, lan wonten ing Sawentawis/Tepining wana
Adhedhasar data "Kecamatan Kajoran dalam Angka 2022", pandhudhuk Désa Pandhansari sacacah 1.809 jiwa madeg saking 950 jaler lan 859 éstri kaliyan rasio jinis kelamin 111, cacahing pandhudhuk punika nyumbang 2,95% saking total populasi kecamatan Kajoran
Saking wiwiting kamardikan Indonésia ngantos samangké désa Pandhansari sampun ngalami pinten-pinten kaping panggantosan pamimpin utawi "Kepala Desa" ingkang dhéfinitif utawi "Pejabat (Pj) Kades"
Punika "Kepala Desa" dhéfinitif ingkang naté mimpin Pandhansari
Gumuk Sinampik ingkang nggadhahi kaéndahan wananipun ingkang saged damel suka renaning penggalih nalika mriksani
Papanipun sanginggiling pemukiman Sinampan ngiras jalur tembus tumuju dhusun Patran (tlatah kabupatén Wanasaba) prayogi dipunkunjungi kanggé ngénggar-énggar penggalih
Margi tembus punika dipunusahakaken kanthi gotong royong manunggal antawisipun wargi désa Pandhansari lan TNI saking Kodim 0507 Magelang
Poténsi ékonomi wonten tlatah Pandhansari iinggih punika cocok dipuntanemi sayur mayur lan woh-wohan
Woh-wohan unggulanipun inggih punika salak pondhoh
gedhang raja, lan gedhang byar
Samangké sampun sumadya fasilitas pendhidhikan wonten 2 PAUD/TK lan 1 SD
Pandhansari nggadhahi TK Pertiwi wonten dhusun Tanjungsari lan PAUD Pelangi Ceria wonten dhusun Pandhansari
Déné SD Nagari Pandansari wonten ing dhusun Tanjungsari
Kanggé siswa SD saking dhusun Pandhansari minangka dhusun paling kidul piyambak mila kanggé tumuju sekolah wonten sisih lér sawentawis 1,5 km saéngga Pamarintah Désa paring pambiyantu arupi fasilitas "angkutan desa (angkudes)" kanthi gratis kanggé bidhal dhateng sekolah
Ing babagan Kasarasan, désa punika namung gadhah setunggal "Balai Kesehatan Desa (BKD)" wonten dhusun Tanjungsari ingkang ngiras dados dalem dhinesipun bidan désa
Déné fungsi pendukung kesarasan mila kegiatan wonten 3 "Posyandu" tetep dipunwontenaken saben wulanipun.
Luis Rafael Sanchez Dr
Lior Rafael Sánchez alias "Wico" (miyos taun 1936 ing Humacao, Puerto Rico), dipunanggep déning kathah tiyang minangka panulis naskah drama Puerto Rico paling ageng ing jaman modhèren
Claude Monet Claude Monet dipuntepangi ugi kanthi asma Oscar-Claude Monet utawi Claude Oscar Monet (14 November 1840-5 Dhésèmber 1926) punika juru lukis Prancis kanthi aliran impresionisme
Lukisanipun Impression, Sunrise punika asal asma pamaringan asma aliran impresionisme
Monet miyos saking pasangan Adolphe lan Louise-Justine Monet ing 45 Rue Laffitte
Salajengipun kulawarganipun pindhah dhateng Le Havre ing taun 1845 ing Normandia nalika panjenenangipun saweg yuswa gangsal taun
Asma baptisipun Oscar-Claude ing Nortre-Dame-de-Lorette
Ramanipun adreng sanget panjenenganipun nerasaken usaha kulawargi
Awal April 1851 Monet mlebet sekolah Le Havre
Panjenenganipun énggal kémawon misuwur kanthi karikatur-karikatur carchoalipun, ingkang asring dipunpajang lan dipunsadé kanthi regi 10 dumugi 12 francs
Monet sepisanan pikantuk wulangan nggambar saking Jean-Francois Ochard, sadèrèngipun dados muridipun Jacques-Louis David (1748-1825)
Ing pasisir Normandia, piyambakipun kapanggih kaliyan Eugène Boudin, ingkang mirsani pajangan karya-karya karikaturipun lan salajengipun dados mèntor lan ngajari nganggé cèt lenga
Boudin ugi mulang dhateng Monet ngenani tèhnik "en plein air" (nglukis sajawining ruwangan)
Ing tanggal 28 Januari 1857 ibunipun tilar donya
Piyambakipun nuli dipunrawat bulikipun Marie-Jeanne
Nalika Monet tindak dhateng Paris kanggé dugi The Louvre, panjenenganipun mriksani kathah sanget juru lukis ingkang niru lukisan ingkang sampun langkung rumiyin misuwur
Monet, kanthi kagigihanipun langkung milih migatosaken jendhéla lan nglukis sesawangan kanthi piranti lan tèhnikipun piyambak
Ing wulan Juni 1861 Monet tumut kaliyan wadyabala Rèsimèn I Kavalèri Ringan Afrika ing Aljazair kanggé kalih taun saking pitung taun wekdal wjib militèr
Nanging lelara tipusipun njalari bulikipun Madame Lecadre nyuwun supados Monet medal saking militèr lan ngrampungaken studi seni rupanipun ing universitas
Amargi rumaos tetentangan kaliyan piwulang klasik ingkang dipunwulangaken ing universitas, piyambakipun nuli nggabung kaliyan sanggar Charles Gleyre ing Paris, lan salajengipun pepanggihan kaliyan Pierre-Auguste Renoir, Frederic Bazille, lan Alfred Sisley
Salajengipun kekalihipun sesarengan ngembangaken tèhnik énggal ing seni rupa kanthi nglukis dhedhasar èfèk-èfèk pantulan cahya ingkang dipuntangkep paningal, awal saking aliran ingkang sapunika kita tepangi minangka impresionisme
Karyanipun Monet "Camille" utawi "La Femme à la Robe Verte" ing taun 1868, ingkang ngindhakaken popularitasipun, inggih punika salah satunggil saking kathah lukisanipun kanthi obyèk calon garwanipun, Camille Doncieux
Salaminipun Perang Prancis-Prusia (1870-1871), Monet ngungsi dhateng Inggris kanggé ngèndhani konflik
Ing mrika piyambakipun ngangsu kawruh dhumateng John Constable lan J
Turner, ingkang lukisanipun dados inspirasi kanggé Monet salebetipun mahami warna
Ing watara taun 1871 dumugi taun 1878 Monet mapan wonten ing Argenteuil, dhusun ing Seine ing sacelakipun Paris
Ing mriki kathah karya paling saénipun dipunasilaken
Nalika dhateng Paris malih, watara taun 1872-1873 piyambakipun nglukis "Impression, Sunrise (Impression, soleil levant)" ingkang nggambaraken sesawangan Le Havre
lukisan punika kapajang ing pamèran Impresionis sepisanan taun 1874 lan dumugi sapunika dados kolèksi Musée Marmottan-Monet, Paris.
Saking sesirah ingkang sajatosipun namung asal pilih punika, Kritikus Louis Leroy maringi sindiran "Kaum Impresionis", ingkang salajengipun kepara misuwur minangka idhèntitas mliginipun
Nicolas Poussin Nicolas Poussin (15 Juni 1594 – 19 November 1665) punika satunggiling pelukis Prancis, pangrintis lan praktisi paling ageng seni lukis klasik Prancis abad kaping 17
Karya-karyanipun nggambaraken kabeningan, logika lan kateraturan
Dumugi abad kaping 20 panjenenganipun tetep dados sumber inspirasi dominan kanggé para pelukis ingkang gadhah orientasi klasik kados Jacques-Louis David lan Paul Cézanne
Panjenenganipun nelasaken sapérangan ageng wekdal gesang makaryanipun ing Roma kejawi ing wektu cekak nalika Kardinal Richelieu nyuwun dhumateng piyambakipun supados kundur dhateng Prancis minangka Pelukis Sepisanan kanggé Raja
Jackson Pollock Paul Jackson Pollock (28 Januari 1912 – 11 Agustus 1956) punika satunggiling pelukis Amérikah Sarékat ingkang cekap gadhah prabawa lan wujud tokoh utami ing obahan abstrak espresionis
Panjenenganipun tilar donya ing satunggiling kacilakan montor caket griyanipun ing Long Island, New York
Basa-basa Papuah Basa-basa Papuah iku ngrujuk marang basa-basa sing dituturaké ing pulo-pulo saindhenging Asiah Kidul-Wétan lan Ostrali sing ora kalebu basa Austronésia utawa basa Ostrali
Dadi tembung iki sajatiné tembung négatif sing èksklusif sifaté lan dudu jeneng rumpun basa sajati
Sabagéyan gedhé basa-basa Papuah dituturaké ing Pulo Papuah sing binagi antara Indonésia lan Niu Géniah
Sawetara basa uga dituturaké ing Kapuloan Salomon, Maluku, Timor, Alor, Pantar lan uga ing Ostrali sawétaning Selat Torres.
Sélabara, Salam, Magelang Sélabara iku désa ing Kacamatan Salam, Kabupatèn Magelang, Jawa Tengah
Ing desa iki ana Mesjid Raden Jalalain
Sing Saben Jumat rame dening wong wong sing duwe kajat.
Ngampèldenta, Salaman, Magelang Ngampèldenta iku désa ing Kacamatan Salaman, Kabupatèn Magelang, Jawa Tengah
Ing desa iki ana Wana Wisata Lokajaya, kang dijupuk seka jenenge prejurit Dipanegara.
Rendhang Rendhang (basa Minangkabau: "randang"; basa Indonésia: "rendang") iku panganan utawa lawuh kang lumrahé digawé saka daging sapi
Rendhang iku asalé saka Sumatra Kulon lan laladan-laladan Malayu
Lumrahé rendhang dimasak nalika ana pepéstan utawa slametan
Saliyané daging sapi, rendhang uga migunakaké bahan klapa(karambia), lan campuran saka manéka bumbu kas Indonésia antarané lombok (lado), laos, seré, bawang lan bumbu liyané
Rendhang duwé posisi dhuwur sajeroning budaya masarakat Minangkabau
Rendhang duwé makna filosofi musyawarah, saka 4 bahan pokok, yaiku: Pranala njaba.
Kabupatèn Pesawaran Kabupatèn Pesawaran iku kabupatèn ing Provinsi Lampung, Kabupatèn iki minangka pamekaran saka Kabupatèn Lampung Kidul, Provinsi Lampung
Kutha Gedhongtataan iku minangka kutha krajan kabupatèné, kutha-kutha liyané : --- lan liya-yane
Kabupatèn Pesawaran katata sajeroning 20 kacamatan, --- désa/kalurahan
Kacamatan-kacamatan ing Kabupatèn iki yaiku: Pranala njaba
Genghis Khan Genghis Khan (basa Mongol: Чингис Хаан "Chinggis Khaan", IPA: [ʧiŋgɪs χaːŋ], Činggis Qaɣan; kurang luwih 1162 – 1227) sing lair mawa jeneng Temüjin (tegesé "tukang wesi"), iku "Khan" Mongolia lan kanthi anumreta diwèhi gelar "Khagan" ("maharaja" utawa "kaisar") saka kakaisaran Mongol, Karajan gedhé dhéwé sing gegandhèngan sing naté ana sajagad
Dhèwèké munggah ing kakuwasan déné olèhé manunggalaké akèh suku-suku nomad ing Asia Lor-Wétan
Sawisé ngedegaké kamaharajan Mongol, dhèwèké olèh gelar "Genghis Khan"
Banjur dhèwèké miwiti kawicaksanan pulitik jaban rangkah sing agrèsif
Saindhenging Asia Wétan lan Asia Tengah diinvasi
Pungkasané, isih nalika Genghis Khan urip, mèh sa-Asia kabèh dikuwasani déning bangsa Mongol
Genghis Khan tilar donya ing taun 1227 sawisé ngalahaké bangsa Tangut
Banjur dhèwèké dikubur ing sawijining kuburan sing ora ditandhani
Para katurunané banjur mbanjuraké ngambakaké kamaharajan Mongol saindhenging Asia lan Éropa déné nguwasani utawa nggawé vazal-vazal ing laladan-laladan sing jaman saiki péranganing China, Koréa, Kaukasus, Asia Tengah, Ruslan , Éropa Wétan lan Wétan Tengah
Thales Thales (basa Yunani: Θαλης, 624-545 SM) saka Miletos, Yunani (saiki péranganing Turki) iku filsuf sepisanan sadurungé jaman Sokrates
Miturut panjenengané, zat utama sing dadi dhasar samubarang matèri yaiku banyu
Salah saji muridé sing paling pinunjul yaiku Anaximander
Kurt Gödel Kurt Gödel (28 April 1906, Brno, Ostenrik-Hungaria, saiki Ceko – 14 Januari 1978, Princeton, New Jersey, Amérika Sarékat) iku sawijining èlmuwan matématika
Jean Baptiste Joseph Fourier Jean Baptiste Joseph Fourier (21 Maret 1768 - 16 Mèi 1830) punika matématikawan lan fisikawan Prancis ingkang paling dipuntepangi amargi miwiti panylidhikan deret Fourier lan panrapanipun ing prakawis arus panas
Transformasi Fourier ugi dipunparingi asma kanggé ngurmati piyambakipun
Gottfried Leibniz Gottfried Wilhem Leibniz utawi sok dipunéja minangka Leibnitz utawi von Leibniz (1 Juli (21 Juni miturut tarikh kalèndher Julian) 1646 – 14 November 1716) punika satunggiling filsuf Jerman keturunan Sorbia lan asalipun saking Sachsen
Panjenenganipun mliginipun misuwur déné faham "Théodicée" bilih manungsa gesang ing donya ingsang sasaé-saénipun amargi donya punika dipunripta déning Hyang Ingkang Sampurna
Faham "Théodicée" puniki dados misuwur amargi dipunkritik ing buku "Candide" anggitanipun Voltaire
Saliyané panjenengané filsuf, uga dadai ilmuwan, matematikawan, diplomat, fisikawan, sejarawan lan dhoktor sajeroning hukum pandonyan lan hukum gréja
Panjenengané uga dianggep Jiwa Universalis ing zamané lan dadi salah sijiné filsuf kang paling ngaruhi ing abad ka-17 lan ka-18
Panyumbangé ing pérangan subyek kng sumebar ing jurnal lan puluhan èwu surat sarta naskah manuskrip kang liyané durung diterbitake
ing mangsa sadurungé durung ana tetulisan
Leibniz kanthi laporan jangkep lan lengkap ngelaporake minangka prestasi kang durung dilakoni
Leibniz lair ing Leipzig lan tilar donya ing Hannover
Karier Leibniz kanthi singkat ya iku: "Artikel punika, ingkang kedah dipundarbèni sadaya basa."
Musiyum Louvre Musiyum Louvre (basa Prancis "Musée du Louvre") iku sawijining musiyum seni ing Paris, Prancis
Musiyum iki dibuka ing 1793 lan saiki ambané 60.000 m²
Sajeroning taun 2007 musseum iki duwé 8 300 000 pangunjung
Musiyum Louvre kalebet musiyum ingkang paling ageng, musiyum seni ingkang kathah piyambak dipunkunjungi masarakat lan kalebet monumen sajarah ing donya
Musiyum Louvre manggèn ing Rive Droite Seine, Arondisemen kapisan ing Paris, Prancis
Kathah koleksi watawis langkung saking 35.000 piranti jaman prasajarah ngantos abad ke-19 dipunpamerkan ing areal ingkang wiyaripun 60.600 mèter pasagi
Musiyum punika manggèn ing Pura Louvre (utawi Palais du Louvre) ingkang kawitanipun awujud bètèng ingkang dipunyasa wekdal abad kaping-12 wekdal papréntahan Philip II
kondhang sing wis main sawatara filem-filem akèh
Dhèwèké iku katurunan Yahudi Ruslan.
Carl Friedrich Gauss Johann Carl Friedrich Gauss (Gauß) (30 April 1777 - 23 Fèbruari 1855) punika matématikawan, astronom, lan fisikawan Jerman legendaris ingkang maringaken manéka kontribusi; piyambakipun dipunpirsani minangka salah satunggiling matématikawan paling ageng sasanèsipun Archimedes lan Isaac Newton
Dipunwiyosaken ing Braunschweig, Jerman, nalika yuswanipun dèrèng jangkep 3 taun, piyambakpipun sampun saged ngorèksi kalepatan pratélan gaji tukang watu ramanipun
Miturut satunggiling cariyos, ing yuswa 10 taun, piyambakipun ndamel ara-araipun rumaos éram kanthi maringaken rumus kanggé ngétang cacahing satunggiling deret aritmatika wujud pangétangan deret 1+2+3+...+100
Sanadyan cariyos punika mèh sedayanipun leres, soal ingkang dipunparingaken ara-araipun langkung awrat
Gauss punika èlmuwan ing manéka babagan: matématika, fisika, lan astronomi
Babagan analisis lan geometri nyumbang kathah sanget sumbangan-sumbangan pikiran Gauss ing matématika
Kalkulus (kalebet limit) punika salah satunggiling babagan analisis ingkang ugi narik kawigatosanipun
Gauss tilar donya Göttingen
David Hilbert David Hilbert (23 Januari 1862, Wehlau, Prusia Wétan–14 Fèbruari 1943, Göttingen, Jerman) punika matématikawan Jerman
Sapérangan ageng tiyang menggalih bilih panjenenganipun punika salah satunggiling matématikawan paling gadhah prabawa ing abad kaping 19 lan awal abad kaping 20
Panjenenganipun pikantuk réputasi minangka matématikawan lan èlmuwan ageng kanthi manggihaken utawi ngembangaken sapérangan gagasan, kados ta téyori invarian, aksiomisasi geometri, lan gagasan ruang Hilbert
Punika salah satunggiling panemon analisis fungsi
Hilbert lan muridipun nyumbang kathah marang wrangka dhasar matématika ingkang dipunbetahaken ing mekanika kuantum lan relativitas umum
Panjenenganipun punika salah satunggiling tiyang ingkang mandhégani logika matematika
Panjenenganipun ugi salah satunggiling tiyang sepisanan ingkang damel pambèntenan antawisipun matématika lan metamatématika
Conto misuwur kapamimpinanipun ing donya matématika inggih punika presentasinipun ing taun 1900 prakawis himpunan masalah ingkang nemtokaken lelampahan sapérangan ageng risèt matématika ing abad kaping 20
Pokak, Cèpèr, Klathèn Pokak iku désa ing Kacamatan Cèpèr, Kabupatèn Klathèn, Jawa Tengah
Désa Pokak duwèni sendhang kang cukup kaloka yaiku sendhang Pokak, miturut sejarahe jeneng désa Pokak asliné kajupuk saka jeneng sendhang kang ana ing kono.
Sujud Tilawah Sujud Tilawah yaiku sujud amarga maca utawa krungu ayat-ayat Kuran tartamtu, yakni kang diarani ayat-ayat sajadah
Wektu maca utawa krungu ayat-ayat iki, umat Islam disunnahaké nglakoni sujud, yaiku Sujud Tilawah
Cara ngayahi Sujud Tilawah
Sujud Tilawah diayahi sajeroning rong kaanan; ing sajabaning salat lan nalika pinuju salat
Cara ngayahi Sujud Tilawah ing sajabaning salat yaiku: Nalika panjenengan maos utawa mireng ayat sajdah, panjenengan langsung ngadeg utawa olèh uga lungguh ngadhep kéblat, banjur ngucapaké takbir: "Allahu Akbar" utawa ora ngucapaké takbir uga olèh, banjur sujud sapisan kaya déné panjenengan sujud nalika ngayahi salat
Sawisé iku, ngadeg manèh sinambi ngucapaké takbir: "Allahu Akbar", utawa tanpa takbir
Sawisé iku, panjenengan terusaké wacan al- Qur'ané tanpa salam luwih dhisik
Déné yèn diayahi nalika pinuju salat, nalika mireng ayat sajdah, panjenengan langsung sujud sapisan banjur nerusaké salat panjenengan
Sajeroning ngayahi sujud tilawah iki ana papat cathetan kang kudu diwigatèkaké : 1
Para ulama sepakat yèn sujud tilawah diayahi mung kanthi sujud sapisan
Cara ngayahi sujud tilawah persis padha karo cara ngayahi sujud biyasa sajeroning salat
Sajeroning ngayahi sujud tilawah iki, miturut panemu kang luwih kuwat, ora mesthi nganggo takbiratul ihram (takbir kanggo miwiti salat), uga ora nganggo salam
Dadi, sajeroning praktèk, nalika panjenengan maos utawa mireng ayat sajdah, panjenengan langsung sujud sapisan waé kaya déné sujud sajeroning salat, tanpa takbiratul ihram luwih dhisik
Sawisé iku ngadeg manèh lan nerusaké wacan shalaté, tanpa nganggo salam
Kaya mangkono mau miturut Imam Malik, Abu Hanifah, Ahmad bin Hanbal lan miturut Ibnu Taimiyyah
Wacan nalika sujud Tilawah
Déné wacan-wacan sujud nalika salat ana sawatara jinis, kalebu salah sijiné yaiku wacan "sajada wajhii lilladzi khalaqahu wa shawwarahu wa syaqqa samahu wa basharahu bihaulihi wa quwwatihi"
Supaya luwih cetha, ing ngisor iki sawatara wacan-wacan kang olèh diwaca nalika sujud sajeroning salat: Kaya mangkono mau wacan-wacan kang biyasa diwaca déning Rasulullah Saw nalika sujud
Amarga saka iku, tumrap kang ngayahi Sujud Tilawah, mangga milih salah siji saka wacan mau ing dhuwur.
Het recht op terugkeer Het recht op terugkeer (basa Walanda "Hak kanggo mulih") iku sawijining roman karangan Leon de Winter sing dibabar ing taun 2008
Roman iki critané prakara sawijining wong Yahudi Walanda ing Israèl taun 2024 sing jenengé Abraham Mannheim
Abraham utawa dicekak dadi Bram, nduwé gawéan dadi sajenising détèktif pribadi sing nggolèki bocah-bocah sing ilang
Kantoré ana ing Tel Aviv
Israèl ing taun 2024 wilayahé dadi sithik lan sing ndunungi dadi saya entèk.
Leonhard Euler Leonhard Euler (15 April 1707 - 18 September 1783) (dipunlafalaken "oiler") punika matématikawan lan fisikawan Switserlan
Piyambakipun kapirsani (sesarengan kaliyan Archimedes, Gauss, lan Newton) minangka salah satunggiling matématikawan paling ageng salawasipun
Leonhard Euler punika tiyang sepisanan ingkang ngginakaken istilah "fungsi" (dipundefinisikaken déning Leibniz - 1694) kanggé ngejawantahaken ungkapan matématis ingkang nglebetaken manéka parameter; upaminipun "y" = F("x")
Panjenenganipun dipunanggep minangka satunggiling tiyang ingkang sepisanan nerapaken kalkulus ing fisika
Istilah Internet Indonesia Sayuti erlangga Tetemsing disesep saka basa manca amarga majuning pariundhagi inthernet
Akeh-akehing tetembungan pligi mau ya iku wiwitan saka basa Inggris Amérikah, amarga dianggep duwé tetembungan inthernet sing paling akèh
Jarwa (Ind: terjemahan) tetembungan pligi inthernet lan kompyuther kerep nuwuhaké prakara kanggoné para juru basawidya amarga kompyutherwidya lan inthernet awujud pariundhagi (Ind: teknologi) anyar sing terus tuwuh lan nggawe tetembungan pligi anyar sing sadurungé ora naté dingreteni sajeroning basawidya
Amarga saka iku kerep pertalan langsung sawijining istilah krasa "aneh" yèn diucapaké utawa ditulis
Minangka conto tetembungan "cookie" krasa janggal yèn dijarwakake dadi 'roti' jroning basa Indonésia utawa basa Jawa
Juru basa / juru jarwa (Ind: penerjemah) kudu ngupayakaké satya marang teges wiwitan lan ora gawé padanan tetembungan sing ora bakal dianggo déning naraguna-naraguna sing wis lumrah kanthi tetembungan ing basa wiwitane
Perlu digatèkake yèn ora kabèh tetembungan pligi sajeroning artikel iki minangka tetembungan pligi resmi kaya sing ditetepaké dening pamaréntah Indonésia.
Tembung rurabasa Tembung rurabasa iku tetembungan sing ajeg panganggoné sanadyan salah kaprah, nanging manawa dibeneraké malah dadi ora lumrah
Lepa Brena Fahreta Živojinović (Sirilik: Фахрета Живојиновић; lair 20 Oktober, 1960) utawa kondhang minangka Lepa Brena (utawa Brena Nacionale lan Internacionale), (Cyrillic: Лепа Брена), iku panembang sing kawentar ing taun 1980an ing tilas nagara Yugoslavia lan saiki nduwè label folk-pop
Lepa Brena lair ing Tuzla, Bosnia-Herzegovina, Yugoslavia
Lepa Brena ngasilaké punjul 60,000 rekaman saindhenging donya, ndadèkaké artis wanita sing paling laris ing sajarah Balkan.
Jainisme Jainisme iku agama kang asalé saka anak banawa Hindia
Agama iki salah sijining agama darma, saliyané agama Hindhu lan Buda
Anekantavada Anekāntavāda (aksara Dewanagari: अनेकान्तवाद) iku saka doktrin dhasar Jainisme sing wigati dhéwé
Doktrin utawa ajaran iki ngrujuk menyang konsèp utawa prinsip dhasar pluralisme lan kamajemukan cara ndeleng
Dadi iki rumus yèn kabeneran lan réalitas iku dideleng utawa dirasakaké béda-béda mawa cara ndeleng sing béda-béda lan ora ana cara ndeleng tunggal sing bener dhéwé.
Pratélan gunung Pratélan iki wujud pratélan jeneng gunung ing donya Miturut Bawana
Kang misuwur Amérikah Sarékat
Kategori:Gunung Kategori:Géologi Kategori:Pratélan mawa topik géografi
Basa Itali "Basa Italia ora padha karo basa Italik." Basa Italia iku sajinis basa Roman sing dianggo déning watara 70 yuta wong, mayoritas ing Italia
Basa Italia Standar ya iku miturut dhialèk Toscana lan siji campuran basa-basa ing Italia Kidul lan basa Gallo-Roman ing Lor
Basa Italia standar (tanpa kena pangaribawa dhialèk) akèh dianggo ing kutha Siena, provinsi Toscana, Italia
Standar Toscana sing wis suwé dipigunakaké wis kakikis wiwit sawatara dekade déning basa Italia sing dianggo ing Milan, pusat ékonomi Italia
Basa Italia duwé konsonan gandha, kaya Latin (nanging béda karo basa Gallo-Roman liyané, kaya basa Prancis lan basa Spanyol)
Déné basa Roman liyané (kajaba basa Prancis), tekanan ing pangucapan minangka ciri-ciri sing wigati Pranala njaba
Pirsani informasi ngenani Basa Itali ing KamusWiki.
Basa Sisilia Basa Sisilia dianggo déning ètnis Sisilia lan cacahé watara 4,8 yuta jiwa, kang kasebar ing Sisilia, 1 juta jiwa ing Italia, mligi ing Puglia, Campania, Calabria, lan Sardinia
Ana sawatara kang uga nganggo basa Sisilia ya iku ing tlatah Calabria kidul lan tengah, Puglia (Lecce), lan Campania (Salerno).
Juli 2008 17 Juli 2008-Wikimania 2008 dianakaké ing Alexandria, Mesir
3-Firefox 3 bisa olèh Rékor Donya Guinness minangka program komputer sing diundhuh akèh dhéwé ing kala 24 jam, nalika "Dina Undhuh" ("Download Day"), tanggal 17 JunAi kapungkur, mawa gunggungé 8.002.530 pangundhuhan.
Agustus 2008 29 Agustus 2008 David Duchovny, artis kondhang, bintang serial "The X-files" lan "Californication" lumebu klinik amarga "ketagihan"
(AP) 26 Ruslan ngakoni kamardikan Abkhazia lan Ossetia Kidul
20 - Musibah montor mabur ing Madrid, Spanyol, Uni Éropa
9 - Angkatan Dharat Ruslan lumebu ing Ossetia Kidul ngréwangi kaum séparatis sing péngin metu saka Georgia
3 - Aleksandr Solzhenitsyn, manten pambaléla Uni Sovyèt sing misuwur déning bukuné prakara "gulag", séda mawa yuswa 89 taun ing Moskwa, Ruslan.